**Környezettudományi Szakterületi Koordinátor beszámolója**

2012. április 17. – 2012. május 22.

Időrendi bontás:

2012. 04. 17. Küldöttgyűlés

2012. 04. 18. Centrum Tanács

2012.04.20-22. Vezetőképző

2012.04.24. Választmány

2012. 04. 26. LEN megbeszélés

2012. 05. 02. Centrum Tanács

2012.05.04-05. Mentorhétvége

2012. 05. 07. LEN megbeszélés

2012.05.08-11 LEN

2012.05.14. Választmány

Delegáltságok

2012. május 7-i Választmány kivételével

minden fent említett ülésen részt vettem.

Ott voltam az előző Küldöttgyűlésen,

ahol tovább is maradtam volna szívesen.

A fentebb említett Választmány idejében

elfoglalt voltam a Kft-s, LEN-es megbeszélésen.

Onnan az ELMŰ-től érkező szakemberekhez mentem,

akik nem hitték el, hogy nekünk áram kell a LEN-en.

Vezetőképző

2012. 04. 20-22. közötti Vezetőképzőn részt vettem,

ott dolgozni a Szociális szekcióban terveztem.

Itt azonban elég kevesen voltunk,

így a munkát hamar feladtuk.

Közrejátszott persze,

hogy a módosított szabályokat a törvény - egyelőre- elnyelte...

A szekció hamar véget ért,

a Rendezvényes üléshez csatlakoztam ezért.

Később kiderült, döntésem jónak bizonyult,

fejlődésünkhöz ez a szekció jobban hozzájárult.

Sok olyan dologról esett szó, melyet a későbbiekben

(mindjárt a LEN-en) hasznosítani tudtunk, nem csak elvekben.

Kémia- Környtan Barátság buli

2012. április 26-án került megrendezésre

a Kémia- Környtan Barátság buli, nagy örömünkre.

Helyszín a Klub 112 volt, (pontosabb címet úgyis olvashattatok a nagyon precíz Nyúz cikkben…).

ahol nagyjából 180 ember fogyasztott.

Érzésünk szerint mindenki nagyon jól érezte magát,

reméljük, senki nem bánja a piát…

Mivel a buli mindenkinek nagyon tetszett,

várjuk, hogy rendezhessünk még egyet! ☺

Mentorhétvége

2012. május 4-6 között volt a Mentorhétvége,

a mentorjelöltek nagy örömére.

Ezen is részt vettem,

a túrákon a Környtanosokkal mentem.

Alaposan megismertük egymást, hisz’ volt minden, mi kellhet,

a szabadidős tevékenységhez, és a „felolvasó esthez”.

A szakterületen idén elég sok ember jelentkezett mentornak,

azt gondolom, már elég jó csapatot alkotnak.

LEN

2012. május 8-11. között került megrendezésre a LEN,

melyen koordinátorként tevékenykedtem.

A feladataim közé tartozott,

hogy a Kft árusain kívül más büfések is legyenek ott.

valamint, az is, hogy az ELMŰ biztosítsa az áramot,

ez a nagyobb feladatok közé tartozott.

Az árusok viszont eljöttek,

így vattacukrot, és fagylaltot ehettetek.

Egyéb

A Szakterületi pólóink mintáját megterveztük,

már csak egy apróságra várunk, majd kivitelezzük.

Egyéb, de annál fontosabb

A rímekből a végére kifogytam, és egyébként is, valószínűleg sokkal élvezetesebb volt megírni, mint, amilyen élvezetes elolvasni lesz, és különben sem akarom az Egyéb 2.0 fontosságát ilyesmivel elrontani.

Szeretném megköszönni ezt a néhány hónapos munkát a Szakterületi Csoportunk minden tagjának, a teljesség igénye nélkül, kiemelten László Dávidnak, akitől a Konferencia, és az iskolákban való Környezettan népszerűsítő kör ötlete származik. Valamint azért, mert bokros teendői mellett is hathatós segítséget nyújtott többek között a Kémia-környtan Barátság buli szervezésében.

Berta Mártonnak, aki a SzaCs ülések „széttrolkodása” mellett szintén mindenben a segítségemre volt, ha kértem. Részvétele nagyban hozzájárult a Környezettanos Konferencia sikeréhez.

Gyüre Zsoltinak, a Környezettanos kirándulások megszervezéséért.

Köszönöm, hogy elolvastad a beszámolóm! Bármi kérdés, kérés, észrevétel esetén elérsz a [kornyszk@ttkhok.elte.hu](mailto:kornyszk@ttkhok.elte.hu) (NEM kornytudszk@...)mail címen, vagy telefonon, a 0620/ 809 72 42-es számon, és természetesen személyesen is.

Budapest, 2012. május 20.

László Dorina